Ungmennafélag Reykdæla frumsýndi leikritið Bar-par eftir Jim Cartwright í Logalandi sl. föstudag . Það er Þröstur Guðbjartsson sem leikstýrir verkinu . Bar-par segir frá gestum á bar einum á Norður-Englandi og gerist verkið á einu kvöldi . Þó barinn sé í Englandi getur hann raunar verið hvar sem er í heiminum . Á barnum er vel tekið á móti gestum sem eiga það sameiginlegt að vera skrautlegir karakterar á óræðum aldri . Tilefni gesta til drykkju er misjafnt . Sumir drekka til að fagna en aðrir heimsækja barinn til að drekkja sorgum sínum . Hvað sem tilefnum líður hverfur fortíðin ekki við sérhvert glas sem teygað er og þegar líður á barheimsóknina er uppgjör á henni í nánd . Segja má að Bar-par sé stórskemmtilegt verk sem snertir alla strengi tilfinningaskalans og slær alveg frá því að vera kómedía yfir í að vera drama . Leikararnir í verkinu standa sig allir með prýði og skila sínum hlutverkum vel til áhorfandans , allir sem einn . Bar-par er þriðja verkið sem Þröstur Guðbjartsson leikstýrir hjá Umf. Reykdælum og má glöggt sjá að leikstjórn Þrastar nær að draga fram það besta í hverjum og einum . Að sögn Bjartmars Hannessonar bónda og skálds frá Norður-Reykjum , sem fylgst hefur lengi með leiklistarlífinu í Reykholtsdalnum , þá er Bar-par með betri leiksýningum sem hann hafi séð og sé alveg sérstaklega vel leikið . Því sé góð ástæða fyrir hvern og einn að skella sér í Logaland á sýningu . Bar-par verður sýnt fram til 15. mars nk . Næsta sýning á verkinu verður annað kvöld og á næasta á fimmtudaginn . Sýningar hefjast kl. 20:30 . Miðapantanir eru í síma 858-2133 .